ভস্টক ৩ এবং ৪
ভস্টক ৩ (রুশ: Восток-3, অনুবাদ 'অরিয়েন্ট ৩' বা 'পূর্ব ৩'') এবং ভস্টক ৪ (Восток-4, 'অরিয়েন্ট ৪' বা 'পূর্ব ৪') হলো ১৯৬২ সালের আগস্টে সোভিয়েত মহাকাশ কর্মসূচির অভিযান। এর উদ্দেশ্য ছিল ওজনহীনতার পরিস্থিতিতে মানবদেহের কাজ করার সক্ষমতা নির্ধারণ করা; দুটি পৃথক ও সমসাময়িক অভিযান শুরু এবং পরিচালনা করার জন্য স্থল নিয়ন্ত্রণ ক্ষমতা পরীক্ষা করা এবং দীর্ঘ অভিযানে ভস্টক থ্রিকেএ মহাকাশযানের সহনশীলতা পরীক্ষা করা। মহাকাশচারী আন্দ্রিয়ান জি. নিকোলায়েভ ভোস্টক ৩-এ মহাকাশে ১৯৬২ সালের ১১ হতে ১৫ আগস্টের মধ্যে প্রায় চার দিনের মধ্যে ৬৪ বার পৃথিবী প্রদক্ষিণ করে এমন একটি কীর্তি গড়েন যা নাসার জেমিনি কর্মসূচি (১৯৬৫-১৯৬৬) পর্যন্ত আর ঘটেনি। পাভেল পপোভিচ ভোস্টক ৪-এ মহাকাশে ১৯৬২ সালের ১২ আগস্ট গমন করেন এবং ৪৮ বার পৃথিবী প্রদক্ষিণ করেন। দুটি ক্যাপসুল পর্যায়ক্রমে প্রেরণ করা হয়েছিল যা মহাকাশযান দুটিকে একে অপরের প্রায় ৬.৫ কিমি (৪.০ মা) মধ্যে নিয়ে আসে।